CELEX: 62017TN0029
Language: sl
Date: 2017-01-17 00:00:00
Title: Zadeva T-29/17: Tožba, vložena 17. januarja 2017 – RQ/Komisija

27.3.2017   
            
            
               SL
            
            
               Uradni list Evropske unije
            
            
               C 95/15
            
         Tožba, vložena 17. januarja 2017 – RQ/Komisija
   (Zadeva T-29/17)
   (2017/C 095/24)
   Jezik postopka: francoščina
   
      Stranki
   
   
      Tožeča stranka: RQ (zastopnik: É. Boigelot, odvetnik)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               tožbo razglasi za dopustno in utemeljeno;
            
         
               —
            
            
               posledično razglasi ničnost Sklepa Evropske komisije C(2016)1449 final z dne 2. marca 2016 o zahtevi za odvzem imunitete, ki je bil vročen 11. marca 2016 in s katerim se je tožeča stranka seznanila 14. marca 2016 ob vrnitvi s službene poti;
            
         
               —
            
            
               po potrebi razglasi ničnost sklepa z dne 5. oktobra 2016 pod referenčno številko Ares(2016)5814495 – 07/10/2016, ki je bil vročen 7. oktobra 2016 in s katerim je OPI zavrnil pritožbo tožeče stranke, ki jo je vložila 10. junija 2016 pod referenčno številko R/317/16;
            
         
               —
            
            
               toženi stranki vsekakor naloži plačilo vseh stroškov v skladu s členoma 134(1) in 135 Poslovnika Splošnega sodišča.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja pet tožbenih razlogov.
   
               1.
            
            
               Prvi tožbeni razlog: kršitev Kadrovskih predpisov za uradnike Evropske unije (v nadaljevanju: Kadrovski predpisi), zlasti njihovega člena 23, in člena 17 Protokola št. 7 o privilegijih in imunitetah Evropske unije, ter kršitev načela, s katerim se upravi nalaga, da odločbo sprejme le na podlagi razlogov, ki so pravno dopustni, to je upoštevni in neobremenjeni z očitnimi napakami pri presoji
            
         
               2.
            
            
               Drugi tožbeni razlog: kršitev Kadrovskih predpisov, zlasti njihovega člena 24, in kršitev dolžnosti skrbnega ravnanja
            
         
               3.
            
            
               Tretji tožbeni razlog: kršitev obveznosti obrazložitve, natančneje kršitev člena 41(2), tretja alinea, Listine Evropske unije o temeljnih pravicah, člena 296 Pogodbe o delovanju Evropske unije in člena 25 Kadrovskih predpisov, in neobrazložitev javnega interesa države
            
         
               4.
            
            
               Četrti tožbeni razlog: kršitev zaupanja v pravo in očitna napaka pri presoji
            
         
               5.
            
            
               Peti tožbeni razlog: kršitev navadnega uveljavljanja pravice do obrambe, natančneje pravice do izjave, dolžnosti nepristranskosti in spoštovanja domneve nedolžnosti, in neobstoj skrbnosti, zlasti glede spoštovanja razumnega roka